**MESTNA OBČINA LJUBLJANA**, Mestni trg 1, Ljubljana, ki jo zastopa župan Zoran Janković

matična številka: 5874025

identifikacijska številka za DDV: SI67593321

(v nadaljevanju: MOL)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga/jo zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka: \_\_\_\_\_\_\_\_\_\_\_\_\_\_\_\_\_

identifikacijska številka za DDV:\_\_\_\_\_\_\_\_\_\_\_\_\_\_\_\_\_\_\_

(v nadaljevanju: prejemnik/ca)

skleneta naslednjo

# P O G O D B O

**o sofinanciranju programa za obdobje 2012-2014**

1. člen

S to pogodbo se MOL zavezuje za sofinanciranje, prejemnik pa za izvajanje programa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ za obdobje 2012 do 2014 (v nadaljevanju: program), ki je bil izbran s Sklepom št. \_\_\_\_\_\_ z dne \_\_\_\_\_\_ na podlagi Javnega razpisa za sofinanciranje programov in/ali projektov v MOL za leto 2012 in/ali od leta 2012 do leta 2014 s področja preprečevanja zasvojenosti (Uradni list RS, št.\_\_\_\_\_\_\_ z dne \_\_\_\_\_\_\_\_\_).

Prejemnik se zavezuje, da bo program izvedel v skladu z opisom vsebine iz prijave na javni razpis, ki je kot priloga sestavni del te pogodbe in to najkasneje do 31.12.2014.

2. člen

Celotna ocenjena vrednost programa s strani prejemnika/ce iz 1. člena te pogodbe znaša \_\_\_\_\_\_\_\_\_\_\_\_\_\_\_\_\_\_\_\_ EUR z vključenim DDV.

Priznana vrednost programa pa največ do višine\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_EUR z vključenim DDV.

MOL in prejemnik/ca se dogovorita, da bo MOL v letu 2012 v okviru priznane vrednosti programa prispevala znesek v višini \_\_\_\_\_\_\_\_\_\_\_\_\_\_\_\_EUR za \_\_\_\_\_\_\_\_\_\_\_\_\_\_\_\_\_\_\_\_\_\_.

(Opozorilo: Glede na prijavo in vsebino posameznega programa, bo v individualnih pogodbah opredeljeno kateri del stroškov bo pokril MOL).

V primeru, da bo dejanska (končna) vrednost programa manjša od njegove celotne priznane vrednosti, se sorazmerno zmanjša delež sofinanciranja MOL.

Višina sredstev za sofinanciranje programa za leto 2013 in leto 2014, način nakazovanja sredstev ter roki za oddajo delnih in zaključnih poročil za omenjeni leti bodo določeni z dodatkom k tej pogodbi za vsako leto posebej in sicer najkasneje v roku 60 dni po uveljavitvi proračuna za posamezno leto.

Če mestni proračun za leto 2013 in za leto 2014 ne bo pravočasno sprejet, bodo aneksi k pogodbam za posamezno leto sklenjeni po sprejemu proračuna MOL.

Višina sredstev za sofinanciranje programa v letih 2013 in 2014 bo odvisna od višine razpoložljivih sredstev v proračunu MOL za sofinanciranje posameznih področij v letih 2013 in 2014, od skupne ocene izvajanja programa in porabe sredstev zanj v preteklem letu ter od programa dela za posamezno naslednje leto.

3. člen

MOL bo sredstva za sofinanciranje izvajanja programa v dogovorjeni višini \_\_\_\_\_\_\_\_\_\_\_\_\_EUR nakazala na prejemnikov/čin transakcijski račun št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ odprt pri banki \_\_\_\_\_\_\_\_\_\_\_\_\_\_\_\_\_\_\_\_

in to na naslednji način:

* do 50% dogovorjenega zneska 30. dan po prejemu prvega delnega poročila o opravljenem delu;
* razliko med celotno vrednostjo dogovorjenega zneska in izplačilom prvega obroka 30. dan po prejemu drugega delnega poročila o opravljenem delu;.

Če zadnji dan roka sovpada z dnem, ko se po zakonu ne dela, se za zadnji dan roka šteje naslednji delovni dan.

 Prejemnik/ca mora MOL dostaviti prvo delno poročilo o izvajanju programa najkasneje do \_\_\_\_\_\_\_\_\_ 2012, drugo delno poročilo pa najkasneje do 20.10. 2012 in sicer izključno na predpisanem obrazcu, ki je del razpisne dokumentacije.

Prejemnik/ca mora najkasneje do **31.01.2015** na predpisanem obrazcu dostaviti zaključno poročilo o celotnem izvajanju programa v obdobju od 2012 do 2014.

Prejemnik se zavezuje, da bo z izvedbo programa zagotovil rezultate v skladu s prijavo iz drugega odstavka 1. člena te pogodbe.

Sredstva po tej pogodbi se črpajo v letu 2012.

(Opozorilo: Glede na posamezen potek programa bodo natančni roki za oddajo ustreznih poročil opredeljeni v individualnih pogodbah).

4. člen

MOL se zavezuje, da bo prejeti delni poročili in zaključno poročilo pregledala vsakokrat v 30. dneh od prejema in po potrebi v tem roku obvestila prejemnika/co o svoji zahtevi za dopolnitev oz. spremembo poročila.

Če MOL sklene, da je potrebno poročilo dopolniti oz. spremeniti, določi prejemniku/-ci primeren rok, v katerem mora le-ta predložiti dopolnjeno ali spremenjeno poročilo.

Če prejemnik/-ca ne predloži poročila v zahtevanem roku oz. ga ne dopolni ali spremeni v zahtevanem roku oz. če dopolnjeno/spremenjeno poročilo še vedno ni ustrezno, MOL lahko odstopi od te pogodbe. V tem primeru MOL na podlagi dotedanjega izvajanja programa odloči, ali mora prejemnik v celoti ali v deležu vrniti že izplačana sredstva MOL od dneva prejetja sredstev do dneva vračila skupaj z zakonitimi obrestmi. Prejemnik/-ca je dolžan/-na povrniti tako določena sredstva v roku 30 dni od prejema pisnega poziva za vračilo sredstev.

5. člen

Prejemnik mora za delež sofinanciranja programa s strani MOL ob vsakem zahtevku za izplačilo in poročilu o izvajanju programa priložiti MOL fotokopije računov oziroma druge knjigovodske listine, ki vsebinsko utemeljujejo nastanek stroškov. Samo dejansko nastali in plačani stroški (izdatki) v času trajanja programa, z dokazili o plačilu, se štejejo za upravičene za sofinanciranje. Neupravičeni stroški programa vedno predstavljajo breme, ki ga nosi izvajalec. Stroški, ki so upravičeni za sofinanciranje po tej pogodbi, so sestavljeni izključno iz opravičenih stroškov, navedenih v odobreni prijavi prejemnika na javni razpis.

Da so stroški v okviru tega projekta upravičeni, morajo:

* biti nujno potrebni za uspešno izvajanje projekta;
* biti določeni v prijavi izvajalca/ke;
* dejansko nastati;
* biti v skladu z načeli dobrega finančnega poslovanja zlasti glede cenovne primernosti in stroškovne učinkovitosti;
* biti prepoznavni in preverljivi;
* biti podprti z izvirnimi dokazili;
* niso in ne bodo financirani od drugih sofinancerjev programa;

Skrbnik/ca pogodbe bo v imenu MOL ob predložitvi zaključnega poročila preveril/a skladnost višine izplačanih proračunskih sredstev MOL z višino dejanskih stroškov za izvedbo programa. V primeru, da MOL ugotovi, da je bilo izvajalcu/ki izplačanih več sredstev, kot jih je dejansko porabil/a za izvedbo programa ali da sredstva niso uporabljena za namen, dogovorjen s to pogodbo, se izvajalca/ko zaveže, da bo MOL-u povrnil/a neupravičena sredstva v ugotovljeni višini skupaj z zakonitimi zamudnimi obrestmi od dneva prejetja sredstev do dneva vračila in sicer v roku 30 dni od prejema pisnega poziva MOL za povrnitev sredstev.

6. člen

(Velja za programe v sklopu C in D)

Prejemnik je dolžan najkasneje do 15.06. tekočega leta posredovati Uradu za preprečevanje zasvojenosti urnike izvedbe programov izobraževanja in usposabljanja staršev za naslednje šolsko leto oz. najmanj za obdobje do konca tekočega leta.

7. člen

 (Velja za programe v sklopu C, D in E)

Zaradi ugotavljanja števila udeležencev in v zvezi s tem spremljanja ciljev strategije na področju preprečevanja zasvojenosti je izvajalec/ka oz. organizator/ica programa k delnemu ali zaključnemu poročilu dolžan/na priložiti na predpisanem obrazcu izpolnjeno listo prisotnosti udeležencev vseh srečanj in dejavnosti.

8. člen

V primeru, da nastopijo okoliščine, ki utegnejo vplivati na terminsko in/ali vsebinsko izvedbo programa ali v primeru zamude pri izvajanju posamezne faze programa, za katerega so dodeljena sredstva proračuna MOL, mora prejemnik/-ca nemudoma pisno obrazložiti in utemeljiti svoj predlog za spremembo terminske izvedbe faz programa glede na predviden terminski plan. V nasprotnem primeru izgubi pravico do nadaljnje porabe sredstev. MOL glede na spremenjene okoliščine oceni, ali še vztraja pri dogovorjenem obsegu sofinanciranja programa iz te pogodbe, zmanjša delež sofinanciranja ali pa odstopi od te pogodbe.

Izvajalec lahko predlaga spremembo programa samo v obsegu in na način, ki ne pomeni bistvene spremembe vsebine programa.

V primeru, da MOL vztraja pri sofinanciranju tega programa, se pogodbeni stranki dogovorita o novih pogojih v obliki pisnih dodatkov k tej pogodbi.

Spremembe se ne morejo nanašati na prenos aktivnosti ali plačil v leto 2013.

9. člen

Prejemnik/-ca se zaveže, da bo o morebitnih spremembah podatkov o izvajalcu ali o programu sproti pisno obveščal/-a MOL.

10. člen

MOL in prejemnik/-ca se dogovorita, da sta za izvajanje te pogodbe odgovorna/-i naslednja/-i pooblaščena/-i predstavnika/-ci:

* na strani MOL: \_\_\_\_\_\_\_\_\_\_\_\_\_\_\_\_\_\_\_\_\_\_, ki je skrbnik/-ca pogodbe,
* na strani prejemnika/-ce: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki je odgovorni/a nosilec/ka programa.

O spremembi pooblaščenega predstavnika se pogodbeni stranki pisno obvestita.

11. člen

V imenu MOL ima njegov/-a pooblaščeni/-a predstavnik/-ca pravico nadzora nad izvajanjem programa in nad namensko ter racionalno porabo dodeljenih sredstev MOL z vpogledom v dokumentacijo in obračun stroškov prejemnika/-ce v zvezi z izvedbo programa, prejemnik/-ca pa mu je dolžan/-a to omogočiti.

12. člen

MOL lahko odstopi od te pogodbe in zahteva delno ali v celoti vračilo že izplačanih sredstev MOL z zakonitimi zamudnimi obrestmi tudi v primerih:

* če mu prejemnik/-ca ne omogoči nadzora v skladu s prejšnjim členom te pogodbe,
* če se ugotovi, da je prejemnik/-ca nenamensko porabil/-a prejeta sredstva ali jih je pridobil/-a na osnovi neresničnih podatkov,
* če prejemnik/-ca kako drugače ne izpolnjuje svojih obveznosti iz te pogodbe

13. člen

Prejemnik/-ca je dolžan/-na pri objavah in predstavitvah rezultatov programa iz te pogodbe oz. pri vseh drugih oblikah javnega nastopanja in izdajanja informativnega gradiva v zvezi z njim navesti, da je njegovo izvajanje sofinancirala MOL. V primeru objave simbolov sofinancerjev, pa objavi tudi grb s pripisom Mestna občina Ljubljana.

14. člen

V primeru, da je pri izvedbi **javnega razpisa**, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika, uslužbencu mestne uprave, funkcionarju, predstavniku ali članu politične stranke obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, uslužbencu mestne uprave, funkcionarju, predstavniku ali članu politične stranke, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

15. člen

Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Ljubljani.

16. člen

Ta pogodba je sklenjena in začne veljati z dnem, ko jo podpišeta obe pogodbeni stranki in je sestavljena v treh enakih izvodih, od katerih prejme MOL dva izvoda, prejemnik pa en izvod.

PREJEMNIK/CA: MESTNA OBČINA LJUBLJANA:

 ŽUPAN

 Zoran Janković

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Datum: Datum:

Štev.: Štev.:

Žig Žig